laion/Wikipedia-Exotic huggingface dataset:
ריקו

ריקו (אנגלית: Rico;‏ 1994–2008) הוא כלב מסוג בורדר קולי שהתפרסם בחדשות בעקבות מחקר, שערכה האנתרופולוגית ג'וליין קמינסקי ממכון מקס פלאנק בלייפציג. כלבי בורדר קולי הם תוצאה של ברירה מלאכותית שנועדה ליצור כלבים המגיבים בתחכום לפקודות קוליות, ומשמשים לפיכך ככלבי רועים אידיאליים. המחקר החל לאחר שבעליו של הכלב דיווח כי ריקו מזהה יותר מ-200 חפצים על פי שמותיהם שנאמרו לו. קמינסקי בדקה את יכולות הכלב ובמאמר שפרסמה בכתב העת Science קבעה כי הטענה נכונה: ריקו החזיר בממוצע 37 מתוך 40 חפצים, והצליח לזכור את השמות שניתנו לחפצים עד ארבעה שבועות לאחר החשיפה האחרונה אליהם. קמינסקי שללה את האפשרות שהצלחתו של ריקו נבעה מאפקט הנס החכם על ידי נקיטת הליך ברור: 200 העצמים שריקו הכיר בשמותיהם מוינו בצורה אקראית לעשרים קבוצות, כל אחת בת עשרה חפצים. בזמן שהבעלים חיכה עם ריקו בחדר אחד, בחר עורך הניסוי קבוצת חפצים ופיזר אותם בחדר נפרד. לאחר מכן יצא עורך הניסוי מהחדר עם החפצים והצטרף לכלב ולבעליו בחדר השני. הוא הנחה את הבעלים להחליט על חפץ מסוים ולהורות לריקו שילך לחדר השני להביא אותו, תוך שימוש בשמו של החפץ. אחרי שהביא חפץ אחד מהחדר עם החפצים לחדר עם האנשים, התבקש ריקו להביא חפץ מסוים נוסף. ריקו הצליח בניסויי זיהוי שמות החפצים במידה כזאת, שאוצר המילים שלו התברר כבר-השוואה לאלה של קופי אדם מאומנים, דולפינים, אריות ים ותוכים. ריקו גם הגיב נכונה למילה חדשה בפעם הראשונה שנחשף אליה, תוך שימוש בכושר שהתגלה כמקבילה כלבית ליכולת "המיפוי המהיר" שמפגינים אנשים: תוך שימוש במנגנונים שתוארו לעיל, חפץ חדש אחד הוצג לצד שבעה שריקו כבר הכיר. ריקו התבקש להביא את החפץ, שגם צוין בשם שלא שמע לפני כן. ריקו החזיר את החפץ החדש, משתמש ככל הנראה בהליך של הוכחה בדרך השלילה. פול בלום, בעל טור ב-Science מאוניברסיטת ייל, שמתמחה בדרך שבה ילדים רוכשים הבנה סמנטית ולשונית, כתב על המחקר ש"עבור הפסיכולוגים, כלבים הם אולי השימפנזות החדשים." עם זאת הוא הצביע על כך שילדים מסוגלים ללמוד מילים ביותר מדרך אחת, בעוד שריקו לומד רק כאשר הוא מקבל גמול חיובי אם הביא את החפץ הנכון. האם ריקו יכול להפגין הבנה של מילים בדרך שונה מהחזרת חפצים? האם ריקו יבין הוראה לא להביא חפץ מסוים (באותו מובן של להגיד לילד "אל תיגע!" על דבר מסוים)? האם ריקו יכול ללמוד לייחס שם לחפץ שאינו קטן וניתן לנשיאה? האם ריקו יגיב למילה מסוימת בהצלחה גם כשהיא נאמרת בקול לא מוכר לו? האם ריקו יגיב באותה צורה לצלילים שאינם דומים למילים? ‏ Can a Dog Learn a Word?‎ - הטור של בלום בכתב העת Science
אלפרדו אינסלברג

אלפרדו אינסלברג (22 באוקטובר 1936 – 30 בדצמבר 2019) היה מתמטיקאי ומדען מחשב אמריקאי-ישראלי, פרופסור למתמטיקה באוניברסיטאות אחדות, בהן אוניברסיטת בן-גוריון בנגב ואוניברסיטת תל אביב. נודע בעבודתו על קואורדינטות מקבילות (Parallel coordinates) לוויזואליזציה רב-ממדית. אלפרדו אינסלברג נולד באתונה, בירת יוון, בן לוולנטין ולואיזה אינסלברג. אביו עסק ביבוא ויצוא ונמנה עם מארגני ההעפלה באונייה אגיוס ניקולאוס. אמו נפטרה כשהיה בן 7. במהלך הכיבוש הגרמני של יוון הסתתר עם אחיו הבכור בעיקר בפיראוס, וצויד בתעודת זהות מזויפת שהציגה אותו כנוצרי. למד במכללת Whittingehame בברייטון שבאנגליה. המשיך ללמוד באוניברסיטת אילינוי באורבנה-שמפיין, שבה קיבל תואר ראשון בהנדסה אווירונאוטית. בשנת 1953 נמנה עם מקימי אגודת הרקטות באוניברסיטה. בשנים 1959–1965 היה עוזר מחקר במעבדה למחשוב ביולוגי של אוניברסיטה זו, ובשנת 1965 קיבל תואר דוקטור למתמטיקה שימושית ופיזיקה, על עבודה שכותרתה "On Classification and Superposition Principles for Nonlinear Operators", בהנחייתם של ריי לנגברטל והיינץ פון פרסטר (אנ'). בשנים 1966–1994 נמנה עם סגל המחקר במרכזים המדעיים של IBM בלוס אנג'לס, בפאלו אלטו וביורקטאון הייטס, שם פיתח מודל מתמטי של האוזן האנושית ואלגוריתמים למניעת התנגשות בפיקוח טיסה. משנת 1969 נמנה עם הסגל האקדמי של המחלקה למדעי המחשב באוניברסיטת קליפורניה בלוס אנג'לס. בשנים 1971–1973 היה מרצה בכיר במחלקה למתמטיקה שימושית של הטכניון. בשנים 1977–1983 היה פרופסור חבר במחלקה למתמטיקה ומדעי המחשב של אוניברסיטת בן-גוריון בנגב. ב-1987 מונה לפרופסור באוניברסיטת דרום קליפורניה. ב-1995 הצטרף לסגל האקדמי של המחלקה למדעי המחשב באוניברסיטת תל אביב. ב-1996 נבחר לעמית בכיר של המרכז למחשוב-על סן דייגו (אנ'). בשנת 2009 יצא לאור בהוצאת שפרינגר ספרו " Parallel Coordinates: Visual Multidimensional Geometry". היה נשוי ואב לחמישה ילדים. בשנותיו האחרונות התגורר ברעננה והיה חבר ברשימתו של סגן ראש העירייה ניר קריסטל למועצת העיר. נפטר ב-30 בדצמבר 2019, והובא לקבורה בבית הקברות כפר נחמן ברעננה. מדיה וקבצים בנושא אלפרדו אינסלברג בוויקישיתוף אלפרדו אינסלברג, באתר פרויקט הגנאלוגיה במתמטיקה אלפרדו אינסלברג, באתר dblp אלפרדו אינסלברג, באתר ResearchGate אלפרדו אינסלברג, באתר גוגל סקולר סיפור חיים – סיפורו של אלפרדו אינסלברג Alfred Inselberg, San Diego Supercomputer Center Ben Shneiderman, Tribute to Alfred Inselberg (1936–2019), IEEE Explore, May/June 2020 Debra Levey Larson, Alfred Inselberg, 1936-2019: A life full circle, The Grainger College of Engineering, University of Illinois, February 17, 2020 Alfred Inselberg, Parallel Coordinates – How it happened Alfred Inselberg and Richard S. Chadwick, Mathematical Model of the Cochlea. I: Formulation and Solution, SIAM Journal on Applied Mathematics, Vol. 30, No. 1, Jan., 1976, in JSTOR Alfred Inselberg, Parallel Coordinates: Visual Multidimensional Geometry, Research Gate דניאל סלגניק, "אדם מיוחד במינו": המתמטיקאי הרענני האהוב, אלפרדו אינסלברג, הלך לעולמו, באתר צומת השרון, ‏31 בדצמבר 2019 פוסט של ניר קריסטל בפייסבוק, 31 בדצמבר 2019
אייוועלט

איי־וועלט (באנגלית: iVelt; בשמה המלא: אידישע וועלט פארומס) היא מערכת פורומים אינטרנטיים מבוססת phpBB המתנהלת בשפת היידיש. באתר יש מעל 3.4 מיליון תגובות (טוקבק) ויותר מ-48 אלף שרשורים. רשומים בו יותר משלושה עשר אלף משתמשים. הפורום נוסד ב-25 באפריל 2007. תחילה כחלק מאתר האינטרנט הייד פארק. ובהמשך באתר נפרד מבוסס phpBB. עם התבססותו של האתר התפתחה מערכת פורומים בנושאים שונים כמו: היסטוריה, אקטואליה, חדשות תורניות, טכנולוגיה ועוד. אייוועלט מתנהלת בקו חרדי, המזוהה עם חצרות חסידיות אמריקאיות המקורבות לחסידות סאטמר. האתר שולל העלאת "תוכן בלתי הולם" וקבצים "הנוגדים את דרך היהדות" בהתאם לתפיסת עולמה של קבוצת המנהלים, שגם מצנזרת תכנים המביעים תמיכה בציונות או במדינת ישראל. החדשות ומבזקי החדשות בפורומים הרלוונטיים מתעדכנים על ידי קבוצת ניקים המכונים קנ"א - ק'רעטשמע נ'ייעס א'גנעטור - סוכני ידיעות האתר. הפורום מחולק לפורומי־משנה - אשכולות לפי קטגוריות מפורטות, למשל: עדכונים וחדשות בעולם היהודי ומהעולם בכלל דעת הקהל - דיונים על סדר היום ועיסוק בסוגיות עכשוויות בשיח הציבורי היימישע קרעטשמע - מאמרים וכתבות מגזין. חלק מהתוכן מופיע מעת לעת במגזין מיוחד בשם "שרייבער" (סופר). מעת לעת יוצאת מהדורה מודפסת של תכנים מתוך הפורומים[דרושה הבהרה][דרוש מקור]. האתר מוציא[דרושה הבהרה] מעת לעת אלבומי מוזיקה ובהם אוספי שירים. נכון ל-2023 יצאו תריסר אלבומים, האחרון שבהם "חזנות וועלט" אוסף של קטעי חזנות ושירים שהלחין יוסף רוזנבלט. אתר האינטרנט הרשמי של אייוועלט (ביידיש) אתר אייוועלט סקירה כללית חדשות היום הערך "אייוועלט", באתר המכלול תקנון האתר עדכונים וחדשות. דעת הקהל. היימישע קרעטשמע. 'שרייבער'.
גונזו

האם התכוונתם ל... גונזו (החבובות) – דמות מהחבובות עיתונאות גונזו גונזו (חברה) – אולפני אנימה יפנים גונזו (פורנוגרפיה) – סגנון צילום בסרטי פורנוגרפיה
שמורת טבע אירוס הדור מנרה

שמורת טבע אירוס הדור מנרה היא שמורת טבע ברכס רמים בו גדל אירוס הדור. השמורה נמצאת דרומית לקיבוץ מנרה בין כביש 886 וגבול ישראל–לבנון, ובין מטעי מנרה בצפון לשמורת הר נזר בדרום, על שטח של 683 דונם. לקראת נסיגת צה"ל מלבנון בשנת 2000 נעשה סקר של גבול ישראל לבנון ונמצא מרבד של אירוס הדור שלא היה מוכר עד אז. חובבי טבע שכנעו את הרשויות שלא להקים על מרבד האירוס ההדור מוצב צבאי ובמקום זאת הוגשה תוכנית לשמורת טבע שאושרה ב-26 בדצמבר 2007. השטח הוכרז כשמורת טבע במרץ 2009 שמורת אירוס מנרה, אתר "טבע ונופים בישראל" אכרזת גנים לאומיים, שמורות טבע, אתרים לאומיים ואתרי הנצחה (שמורת טבע אירוס הדור מנרה לפי תוכנית מס' ג/13906, התשס"ט-2009), קובץ התקנות 6769, ה' בניסן התשס"ט, 30 במרץ 2009
לאונידים

מטר לאונידים הוא מטר מטאורים אשר מתרחש בכל שנה בין 13 בנובמבר ל-20 בנובמבר. שיאו של המטר הוא בסביבות ה-17 בנובמבר, כאשר כדור הארץ חולף דרך שובל האבק שמותיר אחריו השביט טמפל-טאטל (Tempel-Tuttle). הלאונידים קיבלו את שמם משום שנקודת ההקרנה (radiant) שלהם נמצאת בקבוצת הכוכבים אריה, שבלועזית שמה Leo. בדרך-כלל הקז"ש של הלאונידים הוא בסביבות ה-20 מטאורים לשעה. אך היות שהשביט טמפל-טאטל מקיף את השמש במחזור קצר יחסית, 33 שנה, הרי ששובל-האבק שלו מתחדש לעיתים קרובות. אם כדור-הארץ חולף דרך השובל זמן קצר לאחר מעבר השביט, מתקבל מטר מרשים ביותר, "סופת מטאורים" של ממש. בשנים שכאלה מגיע הקז"ש לאלפי מטאורים בשעה. "סופות לאונידים" מרשימות שכאלה נצפו בשנים 1698, 1799, 1833, 1866, 1966, 1999, 2000, 2001 ו-2002. מישראל, נצפו בהרחבה על ידי אסטרונומים מקצועיים וחובבים כאחד הפעילות המוגברת בשנת 1998 וכן סופות המטאורים בשנים 1999, 2001, 2002 ופעילות מוגברת בשנת 2008 . תחזיות שבישרו על היתכנותה של סופת לאונידים בשנת 2009 התמתנו ככל שתאריכי המטר התקרבו, ונכון לנובמבר 2009 הן עמדו על כ-200 מטאורים בשעת השיא. המעברים הקרובים של טמפל-טאטל ליד השמש לא יניבו סופות לאונידים: כוח-הכבידה של צדק צפוי להטות את השביט מעט ממסלולו, ולפי החישובים הסופה הבאה תהיה רק בשנת 2099, אם כי צפויות בכל זאת חזרות של המטר בפעילות מוגברת (פחות מרמת סופה אך יותר מהקז"ש בשנים רגילות) גם סביב השנים 2032 ו-2065. פרסאידים מדיה וקבצים בנושא לאונידים בוויקישיתוף מטר הלאונידים של 1998, כפי שתועד בצילום על ידי חובב האסטרונומיה הישראלי עופר גבזו. מאמר על סופת הלאונידים של 1999 באתר ארגון המטאורים הבינלאומי, ובו ניתוח גלובלי של פעילות המטר וכן ניתוח נפרד של פעילות המטר כפי שתועדה על ידי צופים בישראל ובירדן. מאמר על מחקרים שנעשו במהלך סופות הלאונידים בשנים 1999-2002, על ידי חוקרים מאוניברסיטת ת"א. סופת הלאונידים של 2002, תיעוד בכתב של תצפית קבוצת חובבי אסטרונומיה ישראלים. התפרצות הלאונידים בשנת 2008, דיווח ראשון בעולם על תצפית בהתפרצות, על ידי צופים של האגודה הישראלית לאסטרונומיה. מברק מספר 1572 של האיגוד האסטרונומי הבינלאומי - התפרצות הלאונידים בשנת 2008 תחזית להתפרצות הלאונידים בשנת 2009.
מריקוקב ברהנו

מריקוקב ברהנו (באנגלית: Merikokeb Berhanu; נולדה ב-1977) היא ציירת אתיופית בינלאומית אשר חיה כיום בארצות הברית, ואשר ייצגה את אתיופיה בביאנלה ה-59 של ונציה ב-2022. ברהנו נולדה באדיס אבבה, בירת אתיופיה. סיימה את לימודיה בבית הספר לאמנויות ועיצוב של אוניברסיטת אדיס אבבה בשנת 2002, שם למדה עיצוב ציורי קיר. היא הציגה בתערוכות יחיד ותערוכות קבוצתיות שונות במדינות אפריקאיות כגון אוגנדה, סודאן וג'יבוטי, ובאירופה בגרמניה ובצרפת. ברהנו עבדה בסטודיו נוביה, מרכז תרבות וסטודיו לאמנות בלב אדיס אבבה, אותו הקימה יחד עם קבוצת אמנים נוספים. כיום חיה ועובדת במרילנד, ארצות הברית. למרות שחיה ועבדה בעיקר בסביבות עירוניות, ברהנו אומרת שהיא שואבת השראה מהטבע, נהנית לבודד עצמה מהעולם החיצון, להתעמק בתת-המודע שלה, להביע רגשות אישיים בצורות וצבעים, כל מה שלא ניתן לתקשר מילולית. התייחסויותיה החוזרות ונשנות ל"אבני הבניין של החיים", תאים אנושיים או אורגניים, נועדו להזכיר את החיבור ההדדי של החיים ואת המקצבים האוניברסליים שלהם , חגיגה של צורות נושאות חיים. כמו גם העובר, עוד סמל שחוזר על עצמו, המייצג את הולדת הרעיונות והדעות של אנשים והזנה. מעולם לא ניסיתי לתקשר את הציורים שלי במילים; אני תמיד מחפשת את הצורות, הקווים והסידורים שיכולים לבטא את המקבילה החזותית של הרגשות והמחשבות שלי. אני רוצה שהצופים ביצירה שלי 'ישמעו' את מה שיש לתמונות לומר באמצעות הכוח שלהן. ניתן לחוות תחושה באמצעות אלמנטים של אמנות. החיים שאנו עוברים דרכם, האור, הקו, המורכבות והצפיפות של מה שמקיף אותנו, הערפל הסמיך והעשן, האושר והתקווה, האומללות והאושר, כל האלמנטים דוחפים אותי לחשוב ולצייר, לתפיסה שלי להתגבש באמצעות אלמנטים חזותיים כצורה של שפה. אמנותה של ברהנו הושפעה מהאליטה של האמנים המודרניסטים האתיופיים של המאה העשרים. בנוסף אליהם, גם של אמנים מערביים מהמאה העשרים כמו ג'ורג'יה או'קיף והילמה אף קלינט, עם ציוריהן המתארים את מצביהם הרגשיים, והצורה בה תורגמו רגשות ורעיונות לסמלים מופשטים. דרכה של ברהנו לייצג את עולמה הפנימי מזכירה במקצת את רצונם של הציירים האירופיים לברוח מהמציאות, להביע חלומות וחזיונות אישיים באמצעות קומפוזיציה, צורות וצבעים, אך עם חותם אפריקאי אופייני. יקום סלולרי ללא כותרת LIII (2021) ללא כותרת LIV (2021) ללא כותרת LV (2021) ללא שם LXX (2021) XLI ללא כותרת (2019) ללא כותרת III, סדרת התבוננות גופנית, גלריה לאמנות מעגל (2017) המוזיאון הלאומי של אתיופיה (2011) ניירובי (2015) גלריה לאמנות יפה של אדיס (2016) גלריה לאמנות רד היל Beneath the Surface: The Mysteries of Living and Dying, Addis Fine Art Project Space בלונדון (2019) יקום סלולרי, אדיס Fine Art, לונדון (2020) Addis Calling: Vortic Edition, Addis Fine Art, לונדון (2021) 1.54 יריד האמנות האפריקאי, לונדון (2019, 2016, 2015) אמנות אתיופית, שרתון אדיס באדיס אבבה (2010, 2011, 2012, 2013) Art Lab Africa, יריד האמנות של קייפטאון בקייפטאון (2017, 2015) הדיוקן העצמי שלי, גלריית אסני באדיס אבבה (2011) אשרה, גלריית לאפטו באדיס אבבה (2013) הביאנלה לאמנות, ונציה, (2022) ברהנו באתר גלריית AFA ברהנו באתר ArtLab Africa סרטון על יצירתה של ברהנו בביאנלה לאמנות בוונציה 2022 ברהנו באתר של הביאנלה בוונציה 2022 Merikokeb Berhanu, ArtLab Africa Merikokeb Berhanu: Beneath the Surface: The Mysteries of Living and Dying, ‏2019 ONLINE: Addis Calling: Vortic Edition, ‏2021 MERIKOKEB BERHANU, LA BIENNALE DI VENEZIA, ‏2022
משה אייזנברג

משה אייזנברג (נולד ב-19 באוגוסט 1967) הוא כדורגלן עבר ישראלי ששיחק בעמדת החלוץ. אייזנברג התחיל את הקריירה שלו במחלקת הנוער של מכבי תל אביב ובגיל 15 הצטרף לבני יהודה. בעונת 1984/1985 ערך את הופעת הבכורה שלו בקבוצה הבוגרת. בקיץ 1989 חתם בהפועל רמת גן בה שיחק עונה אחת שבסיומה ירדה רמת גן לליגה הארצית. בקיץ 1990 חתם במכבי חיפה במדיה שיחק עונה אחת בה כבש 7 שערים ב-25 הופעות. באותה עונה היה שותף לזכייה של המועדון בדאבל. כעבור שנה חתם בהפועל תל אביב ובסיומה חזר לבני יהודה. בהמשך הקריירה שיחק גם בבית"ר תל אביב, הפועל חיפה, מכבי הרצליה וסקציה נס ציונה. ב-18 בפברואר 1987 ערך את הופעת הבכורה שלו בנבחרת ישראל בתיקו 1-1 נגד צפון אירלנד. לזכותו עוד 4 הופעות בנבחרת. מכבי חיפה אליפות ישראל: 1990/1991 גביע המדינה: 1990/1991 משה אייזנברג, באתר Transfermarkt משה אייזנברג, באתר National Football Teams משה אייזנברג, באתר FootballDatabase.eu אשר גולדברג‏, "החוזה נראה סגור, אבל יעקב שחר לא שכח. הוא הטיל וטו", באתר וואלה, 27 ביולי 2023
להתראות בחלומותי

להתראות בחלומותי הוא אלבום האולפן השלישי של זמר הרוק הישראלי רמי פורטיס. האלבום יצא בינואר 1992 בחברת התקליטים נענע דיסק ובהפקת ניצן זעירא. כמו בשני אלבומיו הקודמים, כל השירים הולחנו במשותף על ידי פורטיס וברי סחרוף, והופקו מוזיקלית במשותף על ידי פורטיס, סחרוף, גיל סמטנה ויובל שפריר. את כל מילות השירים כתב פורטיס. השירים "אנ'לא יכול", "הנה בא השקט", "מצבים משתנים", "לונדון תל אביב ברלין או בריסל" ו"איזה מין מין?" זכו להצלחה מסוימת, אך לא הפכו ללהיטים גדולים בסדר הגודל של להיטי "סיפורים מהקופסא" ו"1900?". לאחר סיבוב הופעות קצר, עזב סחרוף לקריירת סולו ואורן קפלן החליפו, ומספר חודשים אחר-כך עזב את ישראל הבסיסט גיל סמטנה והוא הוחלף על ידי עמיר רוסיאנו (ג'נגו). כך נוצר ההרכב "האחים פורטיס" שליווה את פורטיס בשני אלבומיו הבאים. האלבום הודפס כדיסק, כקלטת שמע ואף כתקליט. זהו האלבום האחרון של פורטיס שהודפס בפורמט זה עד אלבומו "תולדות הכותרת" מ-2015. מצבים משתנים (4:48) סתם עוד יום ראשון (5:04) איזה מין מין? (3:42) להתראות בחלומותי (3:48) להשתחרר (4:28) אדומים ברוח (3:23) אני אקח אותך (3:43) אנ'לא יכול (4:20) שוט הרחמים (4:01) האיש שאין לו שם (5:19) לונדון תל אביב ברלין או בריסל (4:28) הנה בא השקט (4:01) התופת (5:56) עיבוד והפקה מוזיקלית - רמי פורטיס, ברי סחרוף, יובל שפריר, גיל סמטנה רמי פורטיס (שירה, גיטרה) ברי סחרוף (גיטרה, קלידים, שירה) גיל סמטנה (קונטרבס, בס, קולות רקע) יובל שפריר (תופים, כלי הקשה) ז'אן ז'אק גולדברג (תופים ב"התופת") יוסי רגב (טרומבון ב"מצבים משתנים" ו"אדומים ברוח") טכנאי הקלטה ומיקס - אורי ברק עוזרי טכנאי - אוהד דקל, גיורא פרבר הקלטה - אולפני המון, די.בי. אוגוסט-אפריל 1991 מיקס - אולפני די.בי. ספטמבר-אוקטובר 1991 עריכה דיגיטלית - בן ברנפלד מנהל הפקה - גור סלע עוזרי הפקה - יואב רייס, רינת גבעוני צילומים - חגית מור עיצוב עטיפה - איילת אביב יחסי ציבור - מירי בן-יוסף הפקה - ניצן זעירא האלבום להתראות בחלומותי באתר Discogs
דניאל פרסקיב

דניאל גאורגה פרסקיב (ברומנית: Daniel George Paraschiv; נולד ב-24 באפריל 1999 בבראשוב שברומניה) הוא כדורגלן רומני המשחק בעמדת החלוץ בקבוצת הרמנשטאדט מליגת העל הרומנית ובנבחרת רומניה. פרסקיב גדל במחלקת הנוער של בראשוב. הוא החל את הקריירה המקצוענית שלו בקבוצות לוקאפרול אוראדיה וויטורול טרגו ז'יו מליגת המשנה הרומנית. ב-1 ביולי 2021 חתם פרסקיב בצ'.פ.ר. קלוז' מליגת העל הרומנית, ממנה הושאל לוולונטר מליגת העל הרומנית, ולהרמנשטאדט מליגת המשנה הרומנית, איתה העפיל לליגת העל הרומנית. ב-1 ביולי 2022, לאחר ההעפלה לליגת העל הרומנית, חתם על חוזה קבוע בהרמנשטאדט. ב-20 בנובמבר 2022 ערך פרסקיב את הופעת הבכורה שלו בנבחרת רומניה, בניצחון 0–5 על נבחרת מולדובה במשחק ידידות. במשחק זה הבקיע את שער הבכורה שלו בנבחרת. דניאל פרסקיב, באתר Transfermarkt דניאל פרסקיב, באתר Soccerway דניאל פרסקיב, באתר National Football Teams דניאל פרסקיב, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל פרסקיב".
צ'אטאליה

צ'אטאליה (בהונגרית: Csátalja) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. כמו יישובים רבים באירופה, גם בצ'אטאליה אוכלוסיית היישוב נמצאת בירידה. כך, בשנת 1990 חיו בכפר 1,841 תושבים ובשנת 2022 חיו בו רק 1,323 תושבים. שמו של הכפר צ'אטאליה הוזכר במסמכים לראשונה בשנת 1543. יהודים חיו בעיירה במאה ה-19 ובמאה ה-20. משנת 1885 היו כפופים יהודי הכפר לקהילה העיר באיה עד לשנת 1944 אז נרצחו יהודים רבים מהכפר במהלך שואת יהודי הונגריה. מדיה וקבצים בנושא צ'אטאליה בוויקישיתוף אתר האינטרנט הרשמי של צ'אטאליה (בהונגרית) נתוני הכפר באתר הלמ"ס ההונגרי תיעוד יהודי צ'אטאליה שנרצחו בשואה מפקדי האוכלוסין של יהודי הונגריה, 1993
ניית'ן סינקלה

ניית'ן סינקלה (באנגלית: Nathan Sinkala; נולד ב-22 בנובמבר 1990 בצ'ינגולה שבזמביה) הוא כדורגלן זמבי המשחק בעמדת הקשר האחורי בנבחרת זמביה. סינקלה החל את הקריירה המקצוענית שלו בגרין באפלוס מליגת העל הזמבית. הוא הושאל במשך תקופה קצרה לעירוני קריית שמונה מליגת העל הישראלית. לאחר שהשתתף בטורניר גביע אפריקה לאומות 2012, חתם סינקלה ב-TP מזמבה מליגת העל הקונגולזית בכדורגל. הוא זכה עם המועדון בחמש אליפויות הרפובליקה הדמוקרטית של קונגו, פעם אחת בליגת האלופות האפריקאית, פעמיים בגביע הקונפדרציה האפריקאי ופעם אחת בסופר קאפ האפריקאי. ב-8 בינואר 2014 הושאל סינקלה לסושו מליגת העל הצרפתית. ב-11 בינואר ערך את הופעת הבכורה שלו במועדון, בהפסד 0–2 לאולימפיק ליון במסגרת המחזור ה-20 בליגה לעונת 2013/2014. בסך הכל ערך 15 הופעות ליגה במהלך תקופת ההשאלה. ב-7 ביולי 2014 הושאל סינקלה בגראסהופרס ציריך מליגת העל השווייצרית. ב-26 ביולי ערך את הופעת הבכורה שלו במועדון, בהפסד 2–3 לפ.צ. תון במסגרת המחזור השני בליגה לעונת 2014/2015. הוא ערך שבע הופעות ליגה במהלך תקופת ההשאלה שלו במועדון. ב-30 בינואר 2020 חתם סינקלה בסטנלבוש מליגת העל הדרום-אפריקאית. הוא ערך 53 הופעות ליגה במדי המועדון, בהן הבקיע חמישה שערים. ב-1 ביולי 2022 שוחרר מהמועדון. ב-29 בנובמבר 2011 ערך סינקלה את הופעת הבכורה שלו בנבחרת זמביה, בניצחון 0–5 על נבחרת הודו במשחק ידידות. הוא היה חלק מסגל הנבחרת בטורניר גביע אפריקה לאומות 2012, וערך שש הופעות בטורניר, בו זכתה נבחרתו. כמו-כן, היה חלק מסגל הנבחרת בטורניר גביע אפריקה לאומות 2013, וערך שלוש הופעות בטורניר. ב-6 בספטמבר 2013 הבקיע סינקלה את שער הבכורה שלו בנבחרת, בהפסד 1–2 לנבחרת גאנה במסגרת מוקדמות מונדיאל 2014. הוא היה חלק מסגל הנבחרת בטורניר גביע אפריקה לאומות 2015, וערך הופעה אחת בטורניר. מזמבה אליפות הרפובליקה הדמוקרטית של קונגו (5): 2012, 2013, 2015/2016, 2016/2017, 2018/2019 ליגת האלופות האפריקאית (1): 2015 גביע הקונפדרציה האפריקאי (2): 2016, 2017 הסופר קאפ האפריקאי (1): 2016 נבחרת זמביה גביע אפריקה לאומות (1): 2012 ניית'ן סינקלה, באתר Transfermarkt ניית'ן סינקלה, באתר Soccerway ניית'ן סינקלה, באתר WorldFootball.net ניית'ן סינקלה, באתר National Football Teams ניית'ן סינקלה, באתר FootballDatabase.eu Bwalya hoping for Zambian exodus to Europe באתר BBC, ‏ 15 במרץ 2012 (באנגלית) Zambian pair Sinkala and Sunzu sign for Sochaux באתר BBC, ‏ 8 בינואר 2014 (באנגלית) Sinkala until the end of the year באתר הרשמי של גראסהופרס ציריך, 7 ביולי 2014 (בגרמנית) Sinkala joins Stellenbosch באתר The Mast Online, ‏ 30 בינואר 2020 (באנגלית)
בלגרדו

בלגרדו (באנגלית: Belgrado) היא להקת פוסט-פאנק ורוק גותי מברצלונה. בלגרדו הוקמה ב-2010 על ידי הזמרת Patrycja Proniewska (שהיגרה מפולין) יחד עם המתופף ג'ונתן סירית', הגיטריסט פרננדו מארקס והבסיסט טטה מרין בהשראת המוזיקה של הפוסט-פאנק והאידאולוגיה של להקות אנרכי-פאנק מוקדמות. חברי הלהקה נפגשו זה בסצנת הסקוואטינג בברצלונה, שם היו כולם חברים בלהקות שונות. הלהקה החלה להקליט את אלבום הבכורה שלה, "בלגדרו" זמן קצר לאחר הקמתה. "בלגרדו" יצא ב-2011, וכמו האלבומים הבאים, בשיתוף עם לייבל הפאנק הספרדי La Vida Es Un Mus, והופץ באופן בינלאומי על ידי לייבלים שונים. אלבום הבכורה זכה לתשומת לב בעיקר על ידי פאנזינים ובלוגים מסצנת הפאנק והרוק הגותי ובעיקר דורג בצורה חיובית. לאחר יציאת האלבום, החלה הלהקה לערוך סיבובי הופעות ברחבי העולם. כבר בשנת 2012 הופיעה בלגרדו במדינות שונות באירופה ובארצות הברית. הלהקה ערכה סיבובי הופעות בדרום אמריקה ב-2014, טורקיה ויוון, גם ב-2014, ויפן ואוסטרליה ב-2016 לאחר מכן. לקחה גם חלק בפסטיבלי פוסט-פאנק ופאנק שונים בצרפת, גרמניה, ספרד וארצות הברית. בשנת 2016, הופיעה הלקה בפתיחת פסטיבל סן לה מוארטה האמריקאי השלישי. בינתיים, לקראת יציאת אלבום האולפן השני Siglo XXI ב-2013, מרין עזב את הלהקה והוחלף על ידי רנצו נרוואז. הלהקה, שעדיין קשורה קשר הדוק לסצנת הסקוואטינג, הוציאה בעצמה גם את האלבומים שבאו בעקבות הופעת הבכורה שלה. כל האלבומים נשארו בהפצה של לייבלים עצמאיים. כעת מוכרת הלהקה את מוזיקה משלה גם דרך אתר בנדקמפ. ב-2016 עם יציאת אלבום האולפן השלישי שלהם, Obraz הם הפכו לדמות בולטת בסצנת הפוסט-פאנק הספרדית העכשיות. סגנון הלהקה שואל הרבה מהרוק הגותי והפוסט-פאנק המוקדם, במיוחד מהרכבים כמו סוזי והבנשיז, Killing Joke ו-Joy Division המוזכרים לעיתים קרובות כהשוואות. לגבי השירה של פרונייבסקה, ניתן למצוא גם השפעות של אקסמל דויטשלנד ו-Parálisis Permanente. המוזיקה של הלהקה מתוארת כמהירה ומלודית אך קודרת. הנגנים מכונים יחידה סגורה. הנגינה בגיטרה היא בעיקרה פשוטה ומהירה, לרוב עם אפקטי ריוורב ודיליי. המקצבים דומים מאוד לאלו של ג'וי דיויזן וGang of Four. הבס מוביל את המנגינה התומכת על רוב הקטעים, בעוד התופים קובעים את הקצב בפשטות ובאופן נהיגה. שירה וגיטרה מספקים ניגוד קר מול הקצב המושפע מהדוב, על פי המבקרים. במיוחד, השירה, שמסופקת בהדהוד, נראית צוננת ונעדרת. הטקסטים, שרובם בפולנית, מוגשים בצורה מלאת רגש. 2010: Belgrado 2012: Panopticon / Vicious Circle 2013: Siglo XXI 2016: Obraz 2023: Intra Apogeum בלגרדו, ברשת החברתית פייסבוק בלגרדו, באתר MusicBrainz (באנגלית) בלגרדו, באתר Discogs (באנגלית) בלגרדו, באתר Songkick (באנגלית) בלגרדו, באתר בנדקמפ בלגרדו בDISCOGS EXCLUSIVE: Destruction of reality…CVLT Nation interviews Belgrado + Australian tour 7-inch premiere Belgrado – Belgrado Don Pedro Recenzje, 27 באוגוסט 2012 Listen to Barcelona’s Belgrado and Their Chilled Post-Punk Belgrado:Obraz. Clear-Spot.nl, abgerufen am 23. August 2016.
CYE

סייסק בע"מ, המוכרת במותג CYE (יש להגות סיי), היא חברה פרטית ישראלית העוסקת בפיתוח תוכנה לאבטחת מידע, אבטחת רשתות מחשוב ואבטחה בפני איומי סייבר בענן. החברה נוסדה בשנת 2012 על ידי ראובן ארונשוילי (מנכ"ל), חיים אהרוני (CPO), מתן חן, גבי לבנברג ואייל גרינברג. החברה מעסיקה מאות עובדים בישראל וברחבי העולם, מטה החברה שוכן בהרצליה פיתוח ולה משרדים בארצות הברית, לונדון ואיטליה. מרבית לקוחותיה הם חברות פורצ'ן 500. מוצר הדגל של החברה, פלטפורמת אבטחת מידע עם בינה מלאכותית מבוססת ענן, נקרא Hyver. המוצר זכה במספר פרסים ברחבי העולם. בשנת 2021 גייסה החברה 120 מיליון דולר מהקרנות EQT ו-NORTH83. בגיוס זה הפכה לחד קרן. אתר האינטרנט הרשמי של CYE CYE, ברשת החברתית פייסבוק CYE, ברשת החברתית אקס (טוויטר) CYE, ברשת החברתית LinkedIn CYE, סרטונים בערוץ היוטיוב מאיר אורבך, "CYE יכולה להיות הספוטיפיי של עולם אבטחת הסייבר", באתר כלכליסט, 11 בפברואר 2021 זאב סטוב, Israeli firm CYE raises $120m. for advanced cybersecurity approach, באתר ג'רוזלם פוסט, 10 בפברואר 2021 דיאנה בחור ניר ומאיר אורבך, "אנשים לא מצפים לפגוש אחד כמוך, ואתה מראה להם", באתר כלכליסט, 6 באוגוסט 2020 חברת CYE הישראלית מודיעה על גיוס ענק, באתר Tech-il עמרי זרחוביץ', האיש שקיבל כמעט 800 בפסיכומטרי, והסטארט-אפ שמכניס עשרות מיליוני דולרים בשנה, באתר TheMarker‏, 10 בפברואר 2021 הסטארט אפים המבטיחים בשנת 2022 – 7 פלאי ישראל, שמענו - הפורטל הפיננסי הילה ויסברג, ‏"רק סטארט-אפים בודדים בתחום הסייבר הפכו לחברות גדולות. זה צורם", באתר גלובס, 24 בפברואר 2021 CYE Expands Its Global Footprint with New Strategic European Partnerships, Cision תומר הדר, רובי ארונשוילי, מייסד ומנכ"ל CYE: "הזדמנויות יש גם בפריפריה, הנוער צריך ללמוד לנצלן", באתר כלכליסט, 16 בדצמבר 2020 נחמה אלמוג, ‏סיי מרחיבה פעילות ומצרפת להנהלה מומחים לביטחון לאומי ואנשי מודיעין בכירים, באתר "אנשים ומחשבים", 14 באוקטובר 2021 ליאור נוביק, ‏"בשנה הקרובה מתקפות הסייבר יהפכו לפרסונליות, ומנכ"לים ישמשו כיעד לתקיפה", באתר מעריב אונליין, 4 בפברואר 2022 אור הלר, "האקרים לבנים": יוצאי יחידת הסייבר שמגנים מפריצות בכל העולם, אולפן שישי רשת 13, 12 בפברואר 2021 Marina Constantinoiu, The Fortune 500 companies that want to be hacked, ISRAEL21c, ‏2021-03-17 מור בסן, חברת הסייבר הישראלית CYE גייסה 120 מליון דולר, באתר עכשיו 14, ‏2021-02-10 Award-Winning Technology and Team, באתר CYE CYE Brings Home FinTech Global's CyberTech100 Award, Cision מאיר אורבך, חברת CYE גייסה 120 מיליון דולר מהענקית האירופית EQT, באתר כלכליסט, 10 בפברואר 2021 דרור פויר, ‏"אנחנו לא מחפשים את אלה שפורצים למחשבים מגיל 12", באתר גלובס, 16 באפריל 2021 סופי שולמן, מלחמת הסייבר מסלימה - ודווקא ישראל תרוויח, באתר כלכליסט, 1 באפריל 2021